Микеланджело Буонароти
За вярна мярка в моето призвание…

Превод от италиански: Драгомир Петров, 1970

chitanka.info

За вярна мярка в моето призвание…[0]

За вярна мярка в моето призвание

денят рожден ми даде красотата —

в двете изкуства лъч и огледало;

да мислиш друго, е лъжа, незнание.

Окото ми въздига над земята

онуй, що в цвят и камък е мечтало.

Ако присъда глупава, менлива

на усет сляп отдава туй, което

отвежда горе всеки ум възвишен,

от тлен към хубост взорът не отива,

че слаб, той взрян нагоре е, в небето;

да литнеш сам — това е блян излишен.

[0] Мадригалът е писан между 1541 и 1544 г. и разработва едно нео-платонично разбиране. Тук той развива схващането, че красотата не се поражда в сетивата, защото изхожда от небето и се възвисява към него. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.